text: Midt i en udsalgstid: Her er fem gode råd
  15 januar 2013 kl. 10.16
  Overvej om en udsalgsvare rent faktisk ER et godt tilbud, advarer forbrug.dk
  Den offentlige forbrugerportal forbrug.dk kommer nu med nogle gode råd midt i en udsalgstid.
  Overvej for det første, om det reelt ER et godt tilbud.
  Se ikke kun på, hvormeget varen er sat ned, men vurder, om varen er prisen værd.
  Undersøg om varen er kommet på udsalg, fordi den er forældet.
  Husk, at du normalt ikke har fortrydelsesret, så du kan ikke aflevere varen igen, hvis du fortryder købet eller varen ikke passer - med mindre det er aftalt ved købet.
  Hvis forretningen normalt tilbyder fortrydelsesret eller ombytningsret, gælder det også udsalgsvarer - med mindre forretningen gør specielt opmærksom på, at det ikke gælder udsalgsvarer.
  Du har altid to års reklamationsret også på udsalgsvarer. Du kan dog ikke klage over konkrete fejl på varen, som du er blevet gjort opmærksom på ved købet, og som er begrundelsen for prisnedsættelsen.
  